**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS ADMINISTRACIJOS STRUKTŪROS PATVIRTINIMO**

2018 m. spalio 26 d. Nr. TS-

Rokiškis

Vadovaudamasi Lietuvos Respublikos viešojo administravimo įstatymo Nr. VIII-1234 11 straipsnio pakeitimo įstatymu, Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, 30 straipsnio 1 dalimi, atsižvelgdama į Rokiškio rajono savivaldybės mero 2018 m. spalio 15 d. potvarkį Nr. MV–45 „Dėl Rokiškio rajono savivaldybės administracijos struktūros teikimo tvirtinti Rokiškio rajono savivaldybės tarybai“, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės administracijos struktūrą (pridedama).

2. Įpareigoti Rokiškio rajono savivaldybės administracijos direktorių atlikti teisinius ir organizacinius veiksmus šiam sprendimui įgyvendinti.

3. Pripažinti netekusiu galios Rokiškio rajono savivaldybės tarybos 2018 m. birželio 29 d. sprendimą Nr. TS-165 „Dėl Rokiškio rajono savivaldybės administracijos struktūros patvirtinimo“.

4. Šis sprendimas įsigalioja 2018 m. gruodžio 1 d.

5. Sprendimą paskelbti Teisės aktų registre, savivaldybės interneto svetainėje.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rūta Dilienė

 PATVIRTINTA

 Rokiškio rajono savivaldybės

 tarybos 2018 m. spalio 26 d. sprendimu Nr. TS-

**ROKIŠKIO RAJONO SAVIVALDYBĖS ADMINISTRACIJOS STRUKTŪRA**

**ADMINISTRACIJOS DIREKTORIAUS PAVADUOTOJAS**

**ADMINISTRACIJOS DIREKTORIUS**

Architektūros ir paveldosaugos skyrius

Tarpinstitucinio bendradarbiavimo koordinatorius

(vyriausiasis specialistas)

Civilinės metrikacijos ir Archyvų skyrius

Centralizuota vidaus audito tarnyba

Bendrasis skyrius

Centralizuotos buhalterinės apskaitos skyrius

Vyresnysis specialistas civilinei saugai ir mobilizacijai

Švietimo, kultūros ir sporto skyrius

Socialinės paramos ir sveikatos skyrius

Finansų skyrius

Jaunimo reikalų koordinatorius

(vyriausiasis specialistas)

Juridinis ir personalo skyrius

Žemės ūkio skyrius

Seniūnijos:

Rokiškio miesto seniūnija

Rokiškio kaimiškoji seniūnija

Juodupės seniūnija

Jūžintų seniūnija

Pandėlio seniūnija

Panemunėlio seniūnija

Obelių seniūnija

Kriaunų seniūnija

Kazliškio seniūnija

Kamajų seniūnija

Statybos ir infrastruktūros plėtros skyrius

Strateginio planavimo, investicijų ir viešųjų pirkimų skyrius

Turto valdymo ir ūkio skyrius

Rokiškio rajono savivaldybės tarybai

**SPRENDIMO „DĖL ROKIŠKIO RAJONO SAVIVALDYBĖS ADMINISTRACIJOS STRUKTŪROS PATVIRTINIMO“ AIŠKINAMASIS RAŠTAS**

**Sprendimo projekto tikslas ir uždaviniai.**

Teikiamo sprendimo „Dėl Rokiškio rajono savivaldybės administracijos struktūros patvirtinimo“ projekto tikslas – iš dalies pakeisti vidinę savivaldybės administracijos struktūrą.

**Šiuo metu esantis teisinis reglamentavimas.**

Rokiškio rajono savivaldybės tarybos 2018 m. birželio 29 d. sprendimas Nr. TS-165 „Dėl Rokiškio rajono savivaldybės administracijos struktūros patvirtinimo“; Lietuvos Respublikos vietos savivaldos įstatymas.

**Sprendimo projekto esmė.**

Lietuvos Respublikos vietos savivaldos įstatymo 16 straipsnio 2 dalies 10 punktas nustato išimtinę savivaldybės tarybos savivaldybės tarybos kompetenciją tvirtinti savivaldybės administracijos struktūrą savivaldybės administracijos direktoriaus siūlymu, mero teikimu.

Atsižvelgiant į nurodytą teisinį reglamentavimą, tarybai yra teikiamas sprendimo projektas dėl Rokiškio rajono savivaldybės administracijos struktūros patvirtinimo.

Teikiamu sprendimo projektu siūlomi šie savivaldybės administracijos struktūros pakeitimai:

1) Nuo 2019 m. sausio 1 d. įsigalioja Lietuvos Respublikos viešojo administravimo įstatymo Nr. VIII-1234 11 straipsnio pakeitimo įstatymas, kuris numato, kad skyrių (biurą, tarnybą) sudaro ne mažiau kaip 4 pareigybės,išskyrus vidaus audito tarnybas ir centralizuotas vidaus audito tarnybas, kurias sudaro ne mažiau kaip 2 pareigybės.

Šiuo metu savivaldybės administracijoje yra 2 skyriai: Civilinės metrikacijos ir Kultūros, turizmo ir ryšių su užsienio šalimis skyriai, kuriuos sudaro tik 2 pareigybės. Civilinės metrikacijos skyriuje – vedėjas bei vedėjo pavaduotojas, Kultūros, turizmo ir ryšių su užsienio šalimis skyriuje – vedėjas bei vyresnysis specialistas.

***Siūloma***:

1) Civilinės metrikacijos skyrių sujungti su Archyvų skyriumi, skyrių pavadinant – Civilinės metrikacijos ir Archyvų skyrimui;

2) Kultūros, turizmo ir ryšių su užsienio šalimis skyrių sujungti su Švietimo skyriumi, skyrių pavadinant – Švietimo, kultūros ir sporto skyriumi;

3) vietoje Strateginio planavimo ir investicijų skyriaus steigti Strateginio planavimo, investicijų ir viešųjų pirkimų skyrių;

4) vietoje Ūkio ir viešosios tvarkos skyriaus steigti Turto valdymo ir ūkio skyrių;

5) vietoje Kanceliarijos skyriaus steigti Bendrųjų reikalų skyrių.

**Galimos pasekmės, priėmus siūlomą tarybos sprendimo projektą:**

**teigiamos pasekmės** – įgyvendintos teisės aktų nuostatos.

**neigiamos pasekmės** – nėra.

**Kokia sprendimo nauda Rokiškio rajono gyventojams.** -

**Finansavimo šaltiniai ir lėšų poreikis**. Nereikės.

**Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu

 Juridinio ir personalo skyriaus vedėjo pavaduotoja Rūta Dilienė